ഷെർലിൻ ചോപ്ര

ഒരു ബോളിവുഡ് ചലച്ചിത്രനടിയും മോഡലുമാണ് ഷെർലിൻ ചോപ്ര. ഇവരുടെ യഥാർത്ഥ നാമം മോണ ചോപ്ര എന്നാണ്. പ്ലേ ബോയ് മാസികയ്ക്കുവേണ്ടി ജോലി ചെയ്യുന്നതായി 2012 ജൂലൈയിൽ ഷെർലിൻ ചോപ്ര പ്രഖ്യാപിച്ചിരുന്നു."Sherlyn Chopra's Playboy photoshoot pics finally out". India Today. 14 August 2014. നഗ്നചിത്രങ്ങളോടുകൂടിയ പുറംചട്ടയുമായി പുറത്തിറങ്ങുന്ന പ്ലേബോയ് മാസികയുടെ മുഖചിത്രമാകുന്ന ആദ്യത്തെ ഇന്ത്യൻ വനിതയാണ് ഷെർലിൻ ചോപ്ര. ഇതേത്തുടർന്ന് എം.ടി.വി. സ്പ്ലിറ്റ്സ്വില്ല ടെലിവിഷൻ പരിപാടിയുടെ ആറാം പതിപ്പിൽ പങ്കെടുക്കുവാൻ ഷെർലിനു ക്ഷണം ലഭിച്ചു. നഗ്നതാപ്രദർശനങ്ങളിലൂടെ ശ്രദ്ധ നേടിയ ഷെർലിൻ ചോപ്ര അതിന്റെ പേരിൽ പലപ്പോഴും വിമർശനങ്ങൾ നേരിട്ടിട്ടുണ്ട്. 2013-ൽ പുറത്തിറങ്ങിയ കാമസൂത്ര 3ഡി എന്ന ചലച്ചിത്രത്തിന്റെ ട്രെയിലറിലും ഇവർ നഗ്നയായി പ്രത്യക്ഷപ്പെട്ടിട്ടുണ്ട്. ഗായിക എന്ന നിലയിലും പ്രശസ്തയായ ഷെർലിൻ ചോപ്രയുടെ ബാഡ് ഗേൾ എന്ന സംഗീത ആൽബം 2013 ഡിസംബറിൽ പുറത്തിറങ്ങിയിരുന്നു.

 ആദ്യകാല ജീവിതം 
1984 ഫെബ്രുവരി 11-ന് ഹൈദ്രാബാദിലാണ് ഷെർലിൻ ചോപ്രയുടെ ജനനം. ഇവരുടെ പിതാവ് ഒരു ഡോക്ടറാണ്. സ്റ്റാൻലി ഗേൾസ് ഹൈസ്കൂളിലും സെക്കന്തരാബാദിലെ സെന്റ് ആൻസ് വിമെൻസ് കോളേജിലും പഠനം പൂർത്തിയാക്കിയ ഷെർലിൻ 1999-ൽ നടന്ന മിസ് ആന്ധ്രാ സൗന്ദര്യ മത്സരത്തിൽ വിജയിയായി.

 ചലച്ചിത്രജീവിതം 
ബോളിവുഡ് ചലച്ചിത്രങ്ങളിലൂടെയാണ് ഷെർലിൻ ചോപ്ര അഭിനയരംഗത്തേക്കു കടന്നുവരുന്നത്. ടൈംപാസ് (2005), റെഡ് സ്വാസ്തിക് (2007), ഗെയിം (2007) എന്നിവയാണ് ഇവർ അഭിനയിച്ച പ്രധാന ബോളിവുഡ് ചലച്ചിത്രങ്ങൾ.  എ ഫിലിം ബൈ അരവിന്ദ് എന്ന തെലുങ്ക് ചലച്ചിത്രത്തിലും ഇവർ അഭിനയിച്ചു. ബിഗ് ബോസ് എന്ന ടെലിവിഷൻ പരമ്പരയിൽ മത്സരാർത്ഥിയായെങ്കിലും 27-ആം ദിവസം പുറത്തുപോകേണ്ടിവന്നു.Sherlyn Chopra at 55th Idea Filmfare Awards in Mumbai. Photogallery.indiatimes.com (27 February 2010). Retrieved on 30 April 2013. 

2013-ൽ രൂപേഷ് പോൾ സംവിധാനം ചെയ്ത കാമസൂത്ര 3ഡി എന്ന ചിത്രത്തിൽ നായികയായി അഭിനയിക്കുവാൻ അവസരം ലഭിച്ചു. ഷെർലിൻ ചോപ്ര നായികയായി പ്രത്യക്ഷപ്പെടുന്ന ഈ ചിത്രത്തിന്റെ ട്രെയിലർ 66-ആമത് കാൻസ് ചലച്ചിത്രമേളയിൽ പ്രദർശിപ്പിക്കുകയുണ്ടായി. ചിത്രത്തിന്റെ നിർമ്മാണം പിന്നീട് മന്ദഗതിയിലാവുകയും 2016 ജൂൺ മാസത്തോടെ ചിത്രത്തിൽ നിന്നു പിന്മാറുന്നതായി ഷെർലിൻ പ്രഖ്യാപിക്കുകയും ചെയ്തു.

 ചലച്ചിത്രങ്ങൾ 
 വർഷം  സിനിമ  കഥാപാത്രം  ഭാഷ  കുറിപ്പുകൾ 2002Vendi Mabbu ദിവ്യ തെലുങ്ക്  2002 യൂണിവേഴ്സിറ്റി  തമിഴ് 2002 ബീപ്പർ ഇന്ത്യൻ നാനി ഇംഗ്ലീഷ് 2005 എ ഫിലിം ബൈ അരവിന്ദ് നിരുപമ തെലുങ്ക് ആദ്യ തെലുങ്ക് ചിത്രം 2005 ടൈം പാസ് ജെനി ഹിന്ദി 2005 ദോസ്തി : ഫ്രണ്ട്സ് ഫോർ എവർ ലീന ബറൂച്ച ഹിന്ദി  2006 ജവാനി ദിവാനി: എ യൂത്ത്ഫുൾ ജോയിറൈഡ് മോണ ഹിന്ദി  2006 സംതിങ് സ്പെഷ്യൽ മോണ തെലുങ്ക് 2006 നോട്ടി ബോയ് സോണിയ ഹിന്ദി  2007 ഗെയിം ടീന ഹിന്ദി 2007 റഖീബ്  ഹിന്ദി 2007 റെഡ് സ്വാസ്തിക് അനാമിക/സീനത്ത് ഹിന്ദി 2009 ദിൽ ബോലെ ഹഡിപ്പ സോണിയ സലൂജ ഹിന്ദി 2014 കാമസൂത്ര 3ഡി കാമ ദേവി ഇംഗ്ലീഷ് പൂർത്തിയായില്ല 2016 വജാ തും ഹോ ഹിന്ദിSpecial Appearance In the Song  "Dil Mein Chhuppa Loonga" alongside Rajneesh Duggal2017MayaMayaHindiShort Film Directed By /Written By /Produced By Sherlyn Chopra

 ടെലിവിഷൻ 
  Year  Title  Role 2009 Bigg Boss (Season 3) Contestant 2013 MTV Splitsvilla (Season 6) Host

 ഡിസ്കോ 
  Year  Title 2007 Outrageous-End of the Beginning  2009 Dard-e-Sherlyn  2013 Bad Girl ft. Ikka Singh 

 അവലംബം 

 പുറംകണ്ണികൾ 

Playboy edition 

വർഗ്ഗം:ഇന്ത്യൻ മോഡലുകൾ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തെലുഗ് ചലച്ചിത്ര അഭിനേതാക്കൾ
വർഗ്ഗം:ആന്ധ്രാപ്രദേശിൽ നിന്നുള്ളവർ
വർഗ്ഗം:1984-ൽ ജനിച്ചവർ
വർഗ്ഗം:ഫെബ്രുവരി 11-ന് ജനിച്ചവർ